RESOLUCIÓN do 17 de decembro de 2021 pola que se concede a renovación da acreditación do Comité de Ética da Investigación con medicamentos de Galicia (CEIm-G) e se procede ao nomeamento dos seus membros.
Consellería de Sanidade — II. Autoridades e persoal — 31/12/2021

O Decreto 63/2013, do 11 de abril, polo que se regulan os comités de ética da investigación en Galicia, ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación, como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
En aplicación deste decreto, ditouse a Resolución do 17 de setembro de 2013 pola que se concedía a acreditación do Comité Autonómico de Ética da Investigación de Galicia e se procedía ao nomeamento dos seus membros.
Non obstante, con posterioridade, publicouse o Real decreto 1090/2015, do 4 de decembro, polo que se regulan os ensaios clínicos con medicamentos, os comités de ética da investigación con medicamentos e o Rexistro Español de Estudos Clínicos, o cal define «Comité de Ética da Investigación con medicamentos» (en diante, CEIm) como o Comité de Ética da Investigación que ademais está acreditado de acordo cos termos deste real decreto para emitir un ditame nun estudo clínico con medicamentos e nunha investigación clínica con produtos sanitarios.
Tendo en conta este real decreto, solicitouse a renovación do Comité Autonómico de Ética da Investigación de Galicia como Comité de Ética da Investigación con medicamentos de Galicia (CEIm-G) e o nomeamento dos seus membros, que se concedeu mediante Resolución do 5 de decembro de 2017 (DOG núm. 235, do 13 de decembro) para un período de catro anos.
Transcorrido o tempo, o xerente do Servizo Galego de Saúde solicitou a renovación da acreditación e, unha vez examinada a documentación remitida xunto coa solicitude, compróbase que esta se axusta ao disposto no Decreto 63/2013, do 11 de abril, así como o disposto no capítulo IV do Real decreto 1090/2015, do 4 de decembro, de modo que o equipo inspector da Subdirección Xeral de Inspección de Servizos Sanitarios emite informe favorable o 3 de decembro de 2021 e o secretario xeral técnico desta consellería efectuou, con base no disposto no artigo 11.7 do Decreto 63/2013, do 11 de abril, unha proposta favorable para a renovación da acreditación do CEIm-G.
Por todo o anterior, de conformidade co disposto nos números 4 e 6 do artigo 5, e nos números 1, 8 e 9 do artigo 11, do Decreto 63/2013, do 11 de abril, e de acordo coa proposta efectuada pola Secretaría Xeral Técnica desta consellería,
Primeiro. Conceder a renovación da acreditación do Comité de Ética da Investigación con medicamentos de Galicia (CEIm-G), a cal se outorga por un período de catro anos, contados a partir da data da presente resolución.
Segundo. Nomear como membros do CEIm-G as persoas que se relacionan no anexo desta resolución.
Santiago de Compostela, 17 de decembro de 2021
Composición do Comité Autonómico de Ética da Investigación con medicamentos de Galicia:
Vicepresidenta:
– Irene Zarra Ferro
Vicesecretaria:
– Martina Lema Oreiro
Vogais:
– Rosendo Bugarín González
– Juan Casariego Rosón
– Nuria Carballeda Feijóo
– Juan Fernando Cueva Bañuelos
– Juana Cruz del Río
– José Álvaro Fernández Rial
– José Luis Fernández Trisac
– María José Ferreira Díaz
– Rafael Millán Calenti
– Agustín Pía Morandeira
– Jorge Prado Casal
– Carmen Rodríguez-Tenreiro Sánchez
– Diego Santos García
– Juan Manuel Vázquez Lago
– Asunción Verdejo González